નરેન્દ્ર મોદીને પણ ગણીએ તો અત્યાર સુધીના તમામ વડા પ્રધાનોમાં રાજીવ ગાંધીનો ઉલ્લેખ સૌથી નાની ઉંમરના વડા પ્રધાન તરીકે છે, પરંતુ રાજીવ ગાંધી માતા ઇન્દિરા ગાધીની હત્યા બાદ વડા પ્રધાન બન્યા હતા એટલે તેઓ માતાના આર્શીવાદથી તો વંચિત જ રહ્યા હતા. બાકીના તમામ વડા પ્રધાનો મોટી ઉંમરે આ પદ સુધી પહોંચ્યા ત્યાં સુધીમાં માતાની છત્રછાયા ગુમાવી ચૂક્યા હતા. આમ ગઈ કાલે ભારતીય જનતા પાર્ટીને સ્પષ્ટ બહુમતી મળ્યા બાદ વડા પ્રધાન બનવા દિલ્હી જતાં પહેલાં માતા હીરાબાના આર્શીવાદ સદેહે લેવાનું સદ્ભાગ્ય એકમાત્ર નરેન્દ્ર મોદીને મળ્યું છે.